Makedonia (Mygdonia) — Lete: Liti — 118 BC — Demitsas, Hē Makedonia 675 — Syll.³ 700 — cf. Robert, Études Anatoliennes (1970) 314, n. 1
Region: Northern Greece (IG X) — Macedonia 

ετους και πανημου. ληταιων οι πολιταρχαι προβουλευσαμενων των βουλευτων ειπαν επει μααρκος αννιος ποπλιου υιος ανηρ καλος και αγαθος αποσταλεις ταμιας υπο του δημου του ρωμαιων επι τα κατα μακεδονιαν πραγματα και τον ανωτερον μεν χρονον παντα διατετελεκεν την αρχην προισταμενος των τε κατα κοινον πασιν μακεδοσιν συνφεροντων πλειστην δε προνοιαν ποιουμενος των διαφεροντων κατ ιδιαν τηι ημετεραι πολει σπουδης και φιλοτιμιας ουθεν ενλειπων εν δε τωι παροντι καιρωι και του των γαλατων εθνους συναχθεντος και επιστρατευσαντος εις τους κατα αργος τοπους στρατοπεδωι μειζονι εφ ους και εκπορευθεν[τ]ος σεξτου πομπηιου του στρατηγου και παραταξαμενου μετα [τ]ων ιδιων στρατιωτων ον και συνβαντος εν τηι μαχηι τελευτησαι θλιβομενων τε δια την αιτιαν ταυτην των στρατιωτων επεξελθων μααρκος ο ταμιας εχων τους υφ εαυτον τεταγμενους ετρε[ψ]ατο τους υπεναντιους και του τε πτωματος εκρατησεν και πο[λ]λους αυτων απεκτεινεν εκυριευσεν δε και ιππων και οπλων πλε[ι]ονων των τε εν τοις προκειμενοις τοποις φρουρων προνοηθεις της σωτηριας μετεπεμψατο εις την παρενβολην μετ ου πολλας δε ημερας επισυναχθεντων των γαλατων ιππεων ετι πλειονων και συνεπελθοντος μετ αυτων τιπα του των μαιδων δυναστου μετ οχλου [π]λειονος εστεξεν την επιφερομενην των βαρβαρων ορμην και ετερους μεν στρατιωτας επι συμμαχιαν παρα των μακεδονων ουκ εκρινεν μεταπεμψασθαι δια το μη βουλεσθαι θλιβειν τας πολεις τοις οψωνιοις προελομενος δε μενειν τους οχλους επι των εργων εκπορευθεις μεθ ων ειχεν εν τηι παρεμβοληι στρατιωτων και ουθενα κινδυνον ουδε κακ[ο]παθιαν υποστειλαμενος παρεταξατο και ενικησεν τους πολεμιους μαχηι μετα της των θεων προνοιας και πολλους μεν αυτων εν χε ι ρων νομαις απεκτεινεν ους δε ζωγριαι συνελαβεν ιππων τε και οπλων πολλων εκυρι[ε]υσεν και εκ του τοιουτου τροπου διακατασχων τα πραγματα ευψυχως [π]επειραται τοις διαδεξαμενοις την επαρχειαν ακαταφθορους παντας τους εν τηι χωραι διατηρησας εν ειρηνηι τε και εν τηι καλλιστηι παραδουναι οντας καταστασει πρασσων ταυτα αξιως μεν της πατριδος και των προγονων αξιως δε και της ιδιας δοξης τε και ανδρειας ετι δε και της ενκεχειρισμενης αυτωι πιστεως διο δεδοχθαι ληταιων τηι βουληι και τωι δημωι επαινεσαι τε μααρκον αννιον ποπλιου ταμιαν ρωμαιων και στεφανωσαι αυτον χαριν των πεπραγμενων θαλλου στεφανωι και τιθεσθαι αυτωι αγωνα ιππικον καθ ετος εν τωι δαισιωι μηνι οταν και τοις αλλοις ευεργεταις οι αγωνες επιτελωνται. ελεσθαι δε και πρεσβευτας οιτινες πορευθεντες προς αυτον και ασπασαμενοι παρα της πολεως και συνχαρεντες επι τωι υγιαινειν αυτον τε και το στρατοπεδον το τε ψηφισμα αποδωσουσιν και παρακαλεσουσιν αποδεξαμενον μετ ευνοιας την του δημου προαιρεσιν νυν τε και εις τον μετα ταυτα χρονον αγαθου τινος αει παραιτιον γινεσθαι τηι πολει ημων. αναγραφηναι δε το ψηφισμα και τον στεφανον εις στηλην λιθινην ην και τεθηναι της αγορας εν τωι επιφανεστατωι τοπωι προνοηθεντων της τε αναγραφης του ψηφισματος και της αναθεσεως της στηλης των τε πολιταρχων και του της πολεως ταμιου. επεχειροτονηθη ετους και πανημου και ειρεθησαν πρεσβευται των βουλευτων αδαιος αδαιου λυσων φιλωτου αμυντας διεους.